SV-minister vil ha kjønnsdelt lønnsstatistikk
Hun sender nå et lovforslag om dette ut på høring.Hun tror at plikt til å føre lønnsstatistikk fordelt på kjønn kan bli nyttig også for arbeidsgiverne. - Vi vil nå få arbeidsgivere som er mer bevisste på likelønn og som vil bli bedre i stand til å ta de riktige beslutningene, sier hun.- Min oppfordring til høyresiden er at de må se det verdifulle i det å styrke den enkelte ansattes forhandlingsposisjon. De har jo stadig vært ute og sagt at kvinner har dårlig lønn fordi de er så dårlige forhandlere. Men skal kvinner bli bedre til å forhandle, må de i det minste vite hvordan situasjonen er på egen arbeidsplass, sier Thorkildsen. Lovforslaget om at arbeidsgivere skal bli pliktige til å føre lønnsstatistikk fordelt på kjønn, er i tråd med en utredning fra Likelønnskommisjonen i 2008 og regjeringens likelønnsmelding i 2010. - Dette vil være et viktig virkemiddel for likelønn, men er samtidig bare ett av mange virkemidler som regjeringen nå iverksetter. Det vil kreves mye for å få snudd denne skuta, sier Thorkildsen. Andre virkemidler inkluderer tydeligere tredeling av foreldrepermisjonen for å få en bedre fordeling mellom mødre og fedre. Et annet virkemiddel er lønnet ammefri, og Thorkildsen ønsker et lovforslag som hindrer at ansatte får svakere lønnsutvikling etter å ha vært i foreldrepermisjon.
Arbeidsgivere må bli pliktige til å utarbeide lønnsstatistikk fordelt på kjønn, mener barne-, likestillings- og inkluderingsminister Inga Marte Thorkildsen (SV).